Агенцията разработва и въвежда в експлоатация база данни, която отговаря най-малко на изискванията, предвидени в настоящия регламент.
 2.След 28 януари 2022 г. Агенцията надстройва съществуващите функции на базата данни и разработва всякакви други функции, счетени за подходящи от компетентните органи и от Комисията и съгласувани между тях.
 Най-късно до 28 януари 2022 г. Агенцията, след провеждане на консултации с държавите членки, с Комисията и с притежателите на разрешения за търговия, съставя план за по-нататъшно разработване и надстройване на базата данни за продуктите на Съюза. Агенцията актуализира този план на всеки две години с оглед на постигнатия напредък, на нуждите, установени от регулаторната мрежа, посочена в глава X от Регламент (ЕС) 2019/6, както и на обратната връзка, предоставена от потребителите на базата данни за продуктите на Съюза.
 3.При създаването на базата данни за продуктите на Съюза Агенцията използва, доколкото е възможно, решения, които вече съществуват, които са в процес на разработване в рамките на регулаторната мрежа или които се предлагат на пазара, при условие че отговарят на целите на базата данни за продуктите на Съюза.
 Член 3
 Подаване на информация за ветеринарни лекарствени продукти от компетентните органи при началното въвеждане в базата данни за продуктите на Съюза
 1.Компетентните органи подават информацията, изисквана съгласно член 155 от Регламент (ЕС) 2019/6, в електронна форма, във формàта за началното въвеждане в базата данни за продуктите на Съюза, предписан от Агенцията.
 Агенцията предписва формàта на данните и на документите („набор от данни“), съставляващи заедно информацията, която трябва да бъде предоставена, не по-късно от 21 януари 2021 г.
 2.Преди да подадат в Агенцията данните за ветеринарните лекарствени продукти, компетентните органи ги съпоставят с подробните спецификации, предвидени в приложения II и III към настоящия регламент.
 Агенцията гарантира, че необходимите контролирани термини, в това число термините относно веществата и данните за организациите, на които са присвоени уникални идентификатори на термините и на данните, чиито стойности могат да бъдат избирани само от предварително определен набор от стойности, посочени или поддържани от Агенцията, са на разположение за съпоставянето на данните.
 3.Когато набор от данни за конкретен ветеринарен лекарствен продукт е непълен по исторически причини (поради липса на данни или документи, които не са били изисквани от компетентните органи или от притежателите на разрешения за търговия преди прилагането на Регламент (ЕС) 2019/6), компетентните органи посочват ясно в наборите от данни, които предоставят, всички полета, за които няма налична стойност по време на началното въвеждане.
 4.Компетентните органи подават наличните документи в отворен формат, а възможно най-голям брой от тях — в машинночетим формат, който поддържа дългосрочно архивиране.
 5.Компетентните органи подават информацията най-малко на един от официалните езици на Съюза.
 6.Не по-късно от 28 юли 2021 г. Агенцията осигурява необходимата среда и ИТ поддръжка, които да бъдат използвани от компетентните органи за тестване на масовото качване на информацията при началното въвеждане в базата данни за продуктите на Съюза.
 Член 4
 Срокове за подаване на данни за различни видове ветеринарни лекарствени продукти при началното въвеждане
 1.В допълнение към изискването, предвидено в член 155 от Регламент (ЕС) 2019/6:
 а)най-късно до 28 януари 2022 г. компетентните